ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660019654 

ขอให้แก้ไขปัญหากลิ่นเหม็นรบกวนจากรถเก็บขยะของสำนักงานเขตหลักสี่ ซอยแจ้งวัฒนะ 10 แขวงทุ่งสองห้อง เขตหลักสี่ กรุงเทพมหานคร เนื่องจากผู้ร้องแจ้งว่าที่พักอาศัยของผู้ร้องนั้นอยู่ใกล้กับสำนักงานเขตหลักสี่ โดยจะได้รับผลกระทบจากปัญหากลิ่นจากรถเก็บขยะของทางหน่วยงาน ซึ่งช่วงเวลาที่จะได้รับผลกระทบประมาณ 14.00 - 05.00 น. ของทุกวัน โดยรถเก็บขยะของสำนักงานเขตฯ จะเข้ามาจอดภายในพื้นที่หลังจากดำเนินการภารกิจจัดเก็บขยะเรียบร้อยแล้วจำนวนหลายคัน โดยบางครั้งก็นำรถมาจอดไว้ด้านหน้าของสำนักงานเขตฯ และจะจอดล้ำพื้นที่ไปตามแนวถนน ล่าสุดประสบปัญหาวันที่ 12 พฤษภาคม 2566 โดยผู้ร้องเห็นว่ารถเก็บขยะในแต่ละคันจะไม่มีการทำความสะอาดรถก่อนเข้ามาจอดรถภายในพื้นที่สำนักงานเขตดังกล่าว ส่งผลให้ผู้ร้องและประชาชนที่อาศัยอยู่บริเวณพื้นที่ดังกล่าวได้รับผลกระทบจากกลิ่นของรถเก็บขยะ ซึ่งประสบปัญหาเรื่องกลิ่นมาตั้งแต่วันอังคารที่ผ่านมา (วันที่ 9 พฤษภาคม 2566) จึงประสงค์ให้หน่วยงานที่เกี่ยวข้องดำเนินการแก้ไขเรื่องดังกล่าว 


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata